
     JUDEŢUL TIMIŞ
     MUNICIPIUL TIMIŞOARA

SC2019-6631/18.03.2019___________________________________________________________                                                                    
EXPUNERE DE MOTIVE 

PRIVIND OPORTUNITATEA PROIECTULUI DE HOTĂRÂRE

privind aprobarea încheierii Protocolului de colaborare între 

Ministerul Educației Naționale,

Judeţul Timiş - Consiliul Judeţean Timiş,

Municipiul Timişoara - Consiliul Local al Municipiului Timişoara şi

Instituţia Prefectului – Judeţul Timiş

1. Descrierea situaţiei actuale

Având în vedere Decizia nr. 34 a Consiliului Interministerial pentru Pregătirea şi Exercitarea Preşedinţiei României la Consiliul Uniunii Europene privind calendarul actualizat al reuniunilor informale organizate în România în primul semestru al anului 2019, Ministerul Educației Naționale urmează să organizeze la Timişoara în perioada 31 martie – 2 aprilie 2019 un eveniment la nivel de experți intitulat: „Reuniunea Directorilor Generali pentru Învățământ Preuniversitar – DG Schools”. Evenimentul va reuni directorii generali pentru învățământul preuniversitar/școli din statele membre ale Uniunii Europene, reprezentanți ai Comisiei Europene și alți actori implicați în învățământul preuniversitar, la nivel european.
În acest sens, au avut loc mai multe discuții ale reprezentanţilor Ministerul Educației Naționale cu reprezentanţii Consiliului Judeţean Timiş, Instituţiei Prefectului – Judeţul Timiş şi ai Muncipiului Timişoara stabilindu-se necesitatea încheierii unui Protocol de colaborare între aceste instituţii în vederea realizării evenimentului.
Cu ocazia discuţiilor purtate, Muncipiul Timişoara şi-a exprimat interesul şi disponibilitatea de a sprijini organizarea evenimentului şi de a fi parte a Protocolului de colaborare.

2. Schimbări preconizate şi rezultate aşteptate

Încheierea Protocolului de colaborare între instituţiile mai sus menţionate ar sprijini realizarea evenimentului la nivel de experți de la Timişoara aferent exercitării Preşedinţiei Consiliului Uniunii Europene de către România în primul semestru al anului 2019 şi ar contribui la asigurarea condiţiilor necesare organizării acestuia.


Organizarea la Timişoara a evenimentului la nivel de experți va favoriza imaginea Municipiului Timișoara, dată fiind natura internaţională a reuniunii.

3. Alte informatii - Nu este cazul.

4. Concluzii

Considerăm necesară şi oportună aprobarea proiectului de hotărâre privind aprobarea încheierii Protocolului de colaborare între Ministerul Educației Naționale, Judeţul Timiş - Consiliul Judeţean Timiş, Municipiul Timişoara - Consiliul Local al Municipiului Timişoara şi Instituţia Prefectului – Judeţul Timiş.
       PRIMAR,






VICEPRIMAR,

           Nicolae Robu





  
Dan Diaconu

DIRECTOR EXECUTIV,










Ciprian Nyari

